আয়ুৰ্বেদ শাস্ত্ৰত কলপাতত (Banana Leaf) খোৱাৰ একাধিক গুণৰ উল্লেখ আছে। কিন্তু বিভিন্ন কাৰণত কলপাত অসমৰ সমাজ জীৱনৰ পৰা এলাগী হৈ পৰিছে।
এসময়ত অসমৰ প্ৰতিঘৰ মানুহৰ ঘৰত পূজা-পাৰ্বন, বিয়া-সবাহ, সকাম-নিকাম, যি কোনো অনুষ্ঠানৰ অৰ্থই আছিল কলপাত আৰু কলপটুৱাৰে তৈয়াৰী পাত্ৰবোৰ। সমজুৱা কাম-কাজতো, মন্দিৰ, নামঘৰ সকলোতে কলপাতৰ বহুল ব্যৱহাৰ আছিল। পিছে এতিয়া আৰু সেই দিন নাই। কিন্তু, কলপাতে এতিয়াও দক্ষিণ ভাৰতীয় লোকসকলৰ সংস্কৃতিত এক গুৰুত্বপূৰ্ণ স্থান দখল কৰি আছে। ঘৰৰ পৰা আৰম্ভ কৰি ৰেষ্টুৰেণ্ট, নিমন্ত্ৰণী পত্ৰ আদি সকলোতে কলপাতৰ প্ৰচুৰ ব্যৱহাৰ আজিও দেখা যায। .
কলপাতক পবিত্ৰ বুলিও মানি অহা হৈছিল আৰু কলপাতৰ এক সন্মানীয় স্থান আছিল। আয়ুৰ্বেদ শাস্ত্ৰত কলপাতত খোৱাৰ একাধিক গুণৰ কথা উল্লেখ আছে । কলপাতত থকা উপাদানবোৰৰ ভিতৰত পলিফেনল বা এপিগালোকেটাচিন গ্য়েলেট বা ইজিচিজি অন্যতম । এই এণ্টিঅক্সিডেণ্টবিধ সেউজীয়া চাহতো প্ৰচুৰ পোৱা যায় । .
কলপাতৰ এণ্টিবেক্টেৰিয়েল আৰু এণ্টিঅক্সিডেণ্ট উপাদানবোৰ বীজাণুনাশক আৰু ৰোগ প্ৰতিৰোধ ক্ষমতা বিকাশত কাৰ্যকৰী। .
কলৰ পাতত মমৰ দৰে এটা প্ৰলেপ থাকে । ইয়াৰ সূক্ষ্ম সুবাস গৰম খাদ্যৰ সৈতে মিহলি হৈ খাদ্য অধিক সোৱাদযুক্ত কৰি তোলে। .
এই মমৰ দৰে পিছল আৱৰণৰ বাবেই কলপাতত পানী নৰয় অৰ্থাৎ ই জলৰোধী। আয়ুৰ্বেদ চিকিৎসকসকলে বিশ্বাস কৰে যে কলপাতত খোৱাৰ অভ্যাসে ছালৰ ৰোগ, কোষ্ঠকাঠিন্য, গেছ, বদহজম আদি সমস্যাৰ তীব্ৰতা হ্ৰাস কৰে। .
পচনশীল কলৰ পাত বোৰ সহজে মাটিৰ সৈতে মিহলি হৈ যাব পাৰে। সেয়েহে থাৰ্মোকল বা অন্যান্য কৃত্ৰিম উপাদানৰ বাচন-বৰ্তনতকৈ কলপাত ব্যৱহাৰ কৰাটো অধিক পৰিৱেশ অনুকূল। অসমৰ সমাজ জীৱনৰ পৰা হেৰাই যোৱা এই কলপাত সংস্কৃতি পুনৰ জীয়াই তুলিব নোৱাৰিনে!
Post Office Scheme। পোষ্ট অফিচৰ এই আঁচনিৰে এনেকৈ পতি-পত্নীয়ে প্ৰতিমাহে পাব ৫হাজাৰ টকা!
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
